गुवाहाटी,डिसेम्बर 24: थांनाय 30 जुलाइ 2018 आव फोसावजानाय नेशनेल रेजिस्तार अव सीटीजेनसिव (एनआरसी) नि जोबथा आबुं फारिलाइ फोसावनायाव गोबां गोरोन्थि नुजादोंमोन जायनि जाहोनाव गोबां सनदेह’ गोनां सुबुंफोरनि मुंफोरा नुजादोंमोन आरो गोबां थागिबि सुबुंफोरनि मुंफोरा नुजायाखैमोन। बेफोर गोरोन्थि जालांनाय मुंफोरखौ आरो थागिबि नोगोरारिफोरनि मोन्थायखौ रैखाथि होनानै एनआरसीआव गोरोन्थि गोयै खालामफिन्नो थाखाय जौसिन बिरसालिआ मुं थिसनफिन्नो आरो अजद होफिन्नो थाखाय खाबु होदों।